《写生碧桃花歌》
明代·张羽

少年惯作看花客，陌上桃花总相识。
春风似向此中偏，一种花相百般色。
只爱深红更残红，君家此本更不同。
枝上白云吹不散，阶前明月照疑空。
一从一衡根各别，香上斜封愁欲折。
画筵红烛人半醉，忽见此花惊是雪。
武陵秦人那得知，河阳满县徒尔为。
当时东风千树锦，未比君家琼树枝。
翠禽飞来嗟易见，粉蝶栖时难可辨。
红妆美女娇如花，着向花间应掩面。
花今正相莺乱啼，酒醒拈笔为君题。
羡君兄弟如虹霓，豪饮不愁花下迷。
玉壶清酒金偏提，{?秦}筝琵琶羌管齐。
走觅桥西旧酒伴，莫待风雨花成泥。

作者简介：张羽（1333－1385）元末明初文人。字来仪，更字附凤，号静居，浔阳（今江西九江）人，后移居吴兴（今浙江湖州），与高启、杨基、徐贲称为“吴中四杰”，又与高启、王行、徐贲等十人，人称“北郭十才子”，亦为明初十才子之一。官至太常丞，山水宗法米氏父子，诗作笔力雄放俊逸。张羽好著述，文辞精洁典雅，诗咏深思冶炼，朴实含华。书法纤婉有异趣，仿佛谢庄月赋。隶书效法韩择木、楷书临摹王羲之曹娥碑，虽未精极，却能离俗而入于雅。画山水法米氏父子及高克恭，笔力苍秀，品在方从义上。